Betele Yika?
Longeso 21
Betele Yika?
Jina lia Betele mu Hepreu linalumbunuka ngwo “Zuwo lia Zambi.” (Uputukilo 28:17, 19) Jina lino linalita ni mazuwo waze Yela ja Yehova akutunga mu yifuchi yeswe hanga afunge ni kusongwelamo milimo ya kwambujola sango jipema. Chizavu cha Tusongwelo chinavumbikila ku chishina chinene (sede mundial) mu mbonge ya Nova York, mu chifuchi cha EUA, kwenako ayo anasongwela milimo yeswe ya sango jipema, nawa ayo kakutala milimo ize akulinga ku yishina yikehe-yikehe (filiais) ya mu yifuchi yeswe. Waze anakalakalako kanavuluka ngwo asoko a ku Betele. Chizechene ngwe amwe asoko, ni ayo katwama ni kukalakala hamuwika nawa kakupwa ni chiseke ha kulia ni kulilongesa Mbimbiliya hamwika.—Masamu 133:1.
Betele yili chihela chize mandumbu akulihana ayo ene. Ku betele jeswe kuli mandumbu Akwa Kristu a malunga ni a mapwo waze analihana ku milimo ya Zambi, nawa ni kusa milimo ya Wanangana kulutwe mu mwono wo ha mashimbu eswe. (Mateu 6:33) Nyi umwe wa kuli ayo wakutambula fweto wakwihi, alioze ayo eswe kakwaha yipatulo yipema ya ma zuwo, ni umwe ukwaso ukehe. Ku ma betele jeswe kuli milimo yinji, ngwe ya kusoneka, ya kulinga kulia, hanji ya kukomba ni kukosa mu ma zuwo. Amwe kakukalakala ku ufwambwishilo wa mikanda, akwo ku ukoselo wa mazalo, akwo kakululieka mashinyi ni mitoli yikwo.
Chili chihela chize chinakwasa milimo ya kwambujola Wanangana. Mulimo utangu ku betele jeswe uli kusolola umwenemwene wa mu Mbimbiliya kuli atu eswe. Kamukanda kano uli ngwe chilweza cha milimo yacho. Kanakausoneka ni ukwaso wa Chizavu cha Tusongwelo, yautuma ku kama ja yizavu ya akwa kulumbununa maliji mu malimi akwo hashi heswe, ni kuufambwisa mu makina ja mikanda ja mu ma betele akwo aze akulinga mikanda, ni kuyituma ku unji wa 100,000 a Yikungulwila. Kuli majila anji waze asoko a ku betele akupwa no hanga akwase ni kawashi milimo yeswe ya—kwambujola sango jipema.—Marku 13:10.
▪ Aya akukalakala ku Betele, nawa ukwaso uka akwaha ko?
▪ Milimo yika ya kawashi ize anakwasa ku Betele jeswe?
[Chizulie ha lifwo 24]
Chizavu cha Akwa Kulinga yizulie, EUA
[Chizulie ha lifwo 24]
Alemanha
[Chizulie ha lifwo 24]
Quénia
[Chizulie ha lifwo 24]
Colombia
umb_Latn cjk_Latn umb_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn por_Latn cjk_Latn por_Latn cjk_Latn grn_Latn